Ralf König

**Ralf König**, nado en Soest o 8 de agosto de 1960, é un autor alemán de banda deseñada, e o máximo expoñente internacional da banda deseñada de temática gai.

## Traxectoria 
Naceu nunha familia obreira do rural da República Federal Alemá. Estudou nun centro de formación profesional, comezou a traballar como aprendiz de soldador. En 1979 saíu do armario e comezou a escribir pequenas historias de banda deseñada para o fancine underground *Zomix* e o xornal gai *Rosa Flieder*, os dous en Múnic.

Entre 1981 e 1986 regresou aos estudos, cursando Belas Artes na Academia de Belas Artes de Düsseldorf. En 1981 tamén comezou a publicar álbums de seu, co seu primeiro título *Sarius*, que foi editado pola Rosa Winkel de Berlín. En 1987 publica o primeiro álbum con historia completa e longa, a primeira novela gráfica, co título de *Kondom des Grauens*.

Está traducido a uns 14 idiomas, e os seus álbums teñen acadado a cifra de 5 millóns de exemplares. Foi levado ao cine en catro ocasións.

## Estilo 
A súa banda deseñada caracterízase por unha busca constante do humor, reproducindo situacións cómicas que lle suceden aos personaxes das comunidades gai-lésbicas de Alemaña: os seus personaxes, que se moven fundamentalmente en relación a estereotipos sexuais e físicos, teñen continuidade a través dalgunhas obras, incluso naquelas como *Lysistrata* ou *Jago* onde realiza digresións históricas á Grecia clásica ou á Inglaterra de Shakespeare.

O seu deseño é claro e fundamentalmente en branco e negro, con predominio das liñas sobre as masas. O resultado son debuxos que se achegan á caricatura de carácter cómico e grotesco.

Malia o seu ton humorístico ten tocado a miúdo temas serios, relacionados coa saída do armario, a homofobia ou a reacción cultural producida como consecuencia da sida.

### Álbums 
* *Sarius*, 1981
* *Das sensationelle Comic-Book*, 1981
* *SchwulComix*, 1981
* *SchwulComix 2*, 1984
* *Macho Comix*, 1984
* *SchwulComix 3*, 1985
* *SchwulComix 4*, 1986
* *Kondom des Grauens*, 1987
* *Der bewegte Mann*, 1987
* *Lysistrata*, 1987
* *Pretty Baby*, 1988 (continuación de *Der bewegte Mann*)
* *Comics, Cartoons, Critzeleien*, 1988
* *Safere Zeiten*, 1988
* *Beach Boys*, 1989
* *Prall aus dem Leben*, 1989
* *Bis auf die Knochen*, 1990 (continuación de *Kondom des Grauens*)
* *Heiße Herzen*, 1990 (con Detlev Meyer)
* *Zitronenröllchen*, 1990
* *Schwulxx-Comix*, 1990 (con Walter Moers)
* *Deutsche Tuntenpost*, 1991
* *Bullenklöten!*, 1992
* *...und das mit links!*, 1993
* *Konrad und Paul*, 1993
* *Konrad und Paul 2*, 1994
* *Konrad und Paul 3*, 1997
* *Jago*, 1998
* *Superparadise*, 1999 (continuación de *Bullenklöten*)
* *Poppers! Rimming! Tittentrimm!*, 2001
* *Wie die Karnickel*, 2002
* *Sie dürfen sich jetzt küssen*, 2003 (terceira parte de *Bullenklöten*)
* *Suck my duck*, 2004
* *Roy und Al*, 2004
* *Dschinn Dschinn: Der Zauber des Schabbar*, 2005
* *Dschinn Dschinn 2: Schleierzwang im Sündenpful*, 2006

### Filmes 
* *Der bewegte Mann*, 1994
* *Kondom des Grauens*, 1996 (guión de Ralf König)
* *Wie die Karnickel*, 2002 (guión de Ralf König)
* *Lisístrata*, España 2002 (baseada en *Lysistrata*)

## Premios 
* Premio Joop Klepzeiker, 1988
* Mellor debuxante de banda deseñada alemán, Grenoble, 1990
* Premio Max e Moritz, 1992
* Mellor debuxante de banda deseñada internacional, Barcelona, 1992
* Bundesfilmpreis polo filme *O home desexado*, 1995
* Goldene Leinwand mit Sternchen polo filme *O home desexado*, 1995
* Goldener RIK, Colonia, 2002
* Zivilcourage-Preis des Berliner CSD, Berlin, 2004
* Prix Alph’Art, Angoulême, 2005 
* Premio miglior storia lunga, 2005
* Premio Max e Moritz, 2006

## Véxase tamén 
### Ligazóns externas 
* Web oficial de Ralf König